1789 var han med [[fregat]]skibet ''Gerner'' til [[Marokko]] og ledsagede chefen, kaptajn [[Poul de Løvenørn (søofficer)|Poul de Løvenørn]], på ambassaderejsen til kejseren af Marokko. [[1792]]-[[1793|93]] havde han orlov i ca. syv måneder for at studere i Norge, blev 1797-[[1798|98]] udsendt med fregatten ''Najaden'' under kommandørkaptajn [[Steen Andersen Bille (statsminister)|Steen Bille]], og deltog der om bord i den kendte træfning [[15. maj]] mod tripolitanerne, hvorved disse blev tvunget til fred. Efter en del andre rejser ansattes han [[1801]] på [[linjeskib]]et ''Sjælland'', under kaptajn [[Frederik Harboe]], deltog med dette i [[Slaget på Reden|slaget]] på [[Københavns Red|Reden]] [[2. april]], men undgik at blive taget til fange derved, at han i tjeneste sendtes i land henimod slutningen af affæren. Ved [[Englandskrigene|krigens]] udbrud [[1807]] ansattes han først på [[Batteri (militær)|batteriet]] [[Prøvestenen|Prøvesten]], fik senere kommando over flydebatteriet nr. 7 ved [[Kastrup (Amager)|Kastrup]] og frelste ved sin gode [[konduite]] dette batteri fra at forlise i en storm. Fra [[1809]] indtil [[Freden i Kiel|fredsslutningen]] kommanderede Hoppe en større afdeling kanonfartøjer, som skulle beskytte farvandet fra [[Dragør]] til [[Ulvshaleløbet]]. Han havde her adskillige træfninger at bestå med engelske orlogsmænd, der søgte at bemægtige sig handelsfartøjer, og erholdt gentagne gange [[Frederik 6.|kongens]] anerkendende udtalelser for sin aktivitet og sit mod. [[1818]] førte Hoppe fregatten ''Nymfen'' på togt i [[Middelhavet]] og kom hjem året efter, hjembringende en del af [[Bertel Thorvaldsen]]s værker. [[1827]] foretog han for egen regning en rejse til [[Island]], men ses ikke at have været i aktivitet efter dette. Han døde 23. november 1835.
Personbillede_savnes Historie